RESOLUCIÓN do 27 de xullo de 2000, da Dirección Xeral de Ordenación Educativa e Formación Profesional, pola que se autorizan os centros de ensinanzas non universitarias para incorporarse á bolsa de entidades colaboradoras no programa de prestación social substitutoria do servicio militar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/2000

Pola Orde do 6 de marzo de 2000 (DOG do 4 de maio) convócanse os centros de ensinanzas non universitarias para incorporarse á bolsa de entidades colaboradoras no programa de prestación social substitutoria do servicio militar.
As solicitudes formuladas polos interesados foron remitidas a esta Vocalía da Comisión Galega de Obxección de Conciencia da Consellería de Educación e Ordenación Universitaria, polas delegacións provinciais, clasificadas segundo a modalidade do programa solicitado.
Emitido o informe de conformidade da Dirección Xeral de Centros e Inspección Educativa e conforme se indica no punto sétimo da orde de convocatoria, esta dirección xeral
RESOLVE:
Primeiro.-Autoriza-los centros de ensinanzas non universitarias, que se indican no anexo, a incorporarse como entidades colaboradoras no desenvolvemento dos programas para realiza-la prestación social substitutoria do servicio militar, no ámbito educativo.
Segundo.-Remiti-la relación de centros de ensinanzas non universitarias que figuran no anexo a esta resolución á Comisión Galega de Obxección de Conciencia-Dirección Xeral de Xustiza e Administración Local da Consellería de Xustiza, Interior e Relacións Laborais, para que se inclúan na bolsa de entidades colaboradoras.
Terceiro.-Os centros autorizados terán un responsable dos programas, que será a directora ou director do centro ou persoa na que delegue, e terá como funcións as seguintes:
a) Dirección, asignación e supervisión das actividades que realizará o colaborador social, facilitándolle preparación e adestramento axeitados para a realización das tarefas asignadas.
b) Supervisión do cumprimento da colaboración, levando o libro de incidencias sobre cumprimento da xornada, así como a autorización dos permisos regulamentarios que lles correspondan ós colaboradores sociais e a comunicación cos coordinadores provinciais de cada delegación.
c) Darlles ós colaboradores sociais a debida información sobre os seus dereitos e deberes, asegurándolles unha axeitada atención persoal.
Cuarto.-Calquera modificación que pretendan realiza-los centros ós programas autorizados deberá ser de novo autorizada pola Dirección Xeral de Ordenación Educativa e Formación Profesional, debendo formula-la solicitude e xunta-la documentación que se indica no punto décimo segundo da orde da convocatoria.
Quinto.-A autorización dos centros educativos como entidades colaboradoras será prorrogable sempre que non se acorde a disolución da colaboración por parte do centro. Neste caso deberá comunicarllo, cunha antelación de seis meses e indicando as causas xustificativas, á Vocalía da Comisión Galega de Obxección de Conciencia da Consellería de Educación e Ordenación Universitaria -Dirección Xeral de Ordenación Educativa e Formación Profesionalque resolverá o que proceda.
Sexto.-Contra esta resolución os interesados poderán interpoñer recurso de alzada perante o conselleiro de Educación e Ordenación Universitaria no prazo dun mes a partir do día seguinte ó da publicación no Diario Oficial de Galicia, segundo o disposto nos artigos 114 e 115 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común.
Santiago de Compostela, 27 de xullo de 2000.
María Pilar del Mar Pérez Marsó
Directora xeral de Ordenación Educativa
e Formación Profesional
Vocal da Comisión Galega de Obxección
de Conciencia
ANEXO
Relación de centros de ensinanzas non universitarias autorizados para incorporarse á bolsa de oferta de entidades colaboradoras co programa de prestación social substitutoria do servicio militar, segundo o establecido na Orde do 6 de marzo de 2000 (DOG do 4 de maio):
Provincia: A Coruña.
Centro de ensino
Concello
Modalidade
Instituto de educación secundaria Isidro Parga Pondal
Carballo
A
Instituto de educación secundaria Cabo Ortegal
Cariño
A
Colexio de educación infantil e primaria Labaca
Coruña, A
B
Instituto de educación secundaria Fernando Wirtz
Coruña, A
A
Centro de ensino
Concello
Modalidade
Instituto de educación secundaria Rafael Dieste
Coruña, A
B
Instituto de educación secundaria Eduardo Blanco Amor
Culleredo
A/B
Colexio de educación infantil e primaria Francisco López Estrada
Mañón
A/B
Colexio privado Santiago Apóstol
Narón
A
Escola de educación infantil Esquío
Oleiros
A
Colexio de educación infantil e primaria A Fraga
Pontes, As
B
Colexio privado La Inmaculada
Santiago de C.
A/B
Provincia: Lugo.
Centro de ensino
Concello
Modalidade
Colexio de educación infantil e primaria Galdín
Cervo
B
Escola de hostalería Belarmino Fernández Iglesias
Sober
B
Colexio de educación infantil e primaria Antonio Pedrosa Latas
Viveiro
A
Provincia: Ourense.
Centro de ensino
Concello
Modalidade
Colexio privado Sagrado Corazón
Carballiño, O
B
Provincia: Pontevedra.
Centro de ensino
Concello
Modalidade
Colexio de educación infantil e primaria Valeixe
Cañiza, A
B
Instituto de educación secundaria Manuel García Barros
Estrada, A
B
Colexio de educación infantil e primaria de Seixo
Marín
A
Colexio de educación infantil e primaria A Guía
Moaña
A/B
Colexio de educación infantil e primaria Quintela
Moaña
B
Colexio de educación infantil e primaria Seara
Moaña
B
Colexio público integrado Ribeira Torneiros
Porriño, O
A/B
Colexio rural agrupado
Ponteareas
A
Colexio de educación infantil e primaria de Marcón
Pontevedra
B
Colexio de educación infantil e primaria Alexandre Bóveda
Redondela
B
Colexio rural agrupado
Tomiño
A
Colexio rural agrupado
Tui
A/B
Colexio de educación primaria Xesús Ferro Couselo
Valga
A
Colexio de educación primaria Santa Tegra
Vigo
B
Colexio privado Apóstol Santiago
Vigo
B
Colexio privado Hijas de María Inmaculada
Vigo
A/B
Colexio privado María Auxiliadora
Vigo
A/B
Escola de educación infantil Aragón
Vigo
A
Escola de educación infantil Monte do Alba
Vigo
B
Colexio de educación infantil e primaria Virxe do Rocío
Vigo
B
Colexio de educación infantil e primaria O Piñeiriño
Vilagarcía de A.
A